section_heading: Životopis
paragraph_text: Emil Vlajki rođen je u Rusu u Bugarskoj u logoru gdje je bila internirana njegova majka. Vratio se s roditeljima u Split 1945., gdje je završio osnovnu i srednju školu. Obrazovanje nastavlja na Fakultetu političkih znanosti i Ekonomskom fakultetu u Zagrebu. Doktorirao je političke znanosti u Parizu na Sorbonni 1970. S 28 godina bio je najmlađi doktor znanosti u ondašnjoj Jugoslaviji.